[{"text_idx": "#000003", "text": "Va\u0308rske pasta aiakraami ja kitsejuustuga"}, {"text_idx": "#000004", "text": "Roheline smuuti selleri ja umbrohuga"}, {"text_idx": "#000006", "text": "Pohlamarmelaad punase veini ja rosmariiniga"}, {"text_idx": "#000009", "text": "Roheline smuuti koriandri ja ingveriga"}, {"text_idx": "#000012", "text": "Aurutatud huntahven ingveri ja rohelise sibulaga"}, {"text_idx": "#000019", "text": "\u201cEhe Eesti ko\u0308o\u0308k\u201d ja kartulisalat"}, {"text_idx": "#000020", "text": "Suvine va\u0308rske kartuli-oa salat salvei ja peekoniga"}, {"text_idx": "#000021", "text": "Salat hapukapsa, va\u0308rske peedi ja pohladega"}, {"text_idx": "#000022", "text": "Focaccia rohelise sibula ja karamelliseeritud fenkoliga"}, {"text_idx": "#000026", "text": "Teise ringi toit \u2013 pardibors\u030c"}, {"text_idx": "#000030", "text": "Sauce 2015 \u2013 mo\u0303tted ja meenutused\nSinimerekarbid ts\u030cillise u\u0308rdivo\u0303iga (ja FAO27 kalakohvik)\nSauce 2015 \u2013 mo\u0303tted ja meenutused"}, {"text_idx": "#000031", "text": "Sauce 2015 \u2013 mo\u0303tted ja meenutused"}, {"text_idx": "#000032", "text": "Sinimerekarbid ts\u030cillise u\u0308rdivo\u0303iga (ja FAO27 kalakohvik)"}, {"text_idx": "#000033", "text": "Alles see oli, kui Silja pani kirja u\u0308he va\u0308ga asjaliku kanapuljongi loo. Kuna mul parasjagu ka\u0308sil kalasupitegu, siis ei pa\u0308a\u0308se sellest teemast ka siin. Ei pretendeeri u\u0308limale ta\u0308psusele ja kui mo\u0303ni o\u0303ppejo\u0303ud siia satub, siis olgu ta palun mulle armuline, sest see on u\u0308ks kodune keedus ja luban, et kooliko\u0308o\u0308gis keedan suppi-puljongit ikka kohapeal antud reeglite ja\u0308rgi."}, {"text_idx": "#000034", "text": "Aga eks see o\u0303ige on, et hea supp tuleb heast puljongist. Kalasupp pole siin mingi erand. Muidugi saab ka ko\u0303ik supiks tarviliku korraga u\u0308hte patta panna, kuid minu arvates on puljongit ja kala eraldi keetes kindlam, et supivedelik ja\u0308a\u0308b maitseterohke ja kala supi sees ho\u0303rk ja mahlane, mitte u\u0308lekeenud ja kuiv. Teadupa\u0308rast on olemas igasugused reeglid puljongi keetmiseks ja soola lisamiseks. Viimast soovitatakse teha tavaliselt lo\u0303pus. Siin on loogika ta\u0308iesti olemas, sest ko\u0308o\u0308giviljadel ja lihal on ka endal teatav soolasisaldus, mis pikemal keetmisel puljongisse eraldub. Siiski olen endiselt veendunud, et tiba soola juba peale esmast vahukoorimist annab puljongile parema maitse, pange mind vo\u0303i kinni. Ja kui sirvida erinevate kultuskokkade raamatuid, siis selgub, et igau\u0308hel on oma eriskummaline meetod nii kala ettevalmistamiseks, puljongi keetmiseks kui soola ja veini lisamiseks (vo\u0303i mittelisamiseks). O\u0303nneks on ka asutuste toitlustamisel ja kodusel vaaritamisel vahe sees. Kodus on nimelt rohkem vabadust kasutada a\u0308ra ko\u0303ik ebakujulised ja\u0308a\u0308ktu\u0308kid, ko\u0308o\u0308gis ko\u0303vasti ja valesti laulda u\u0308u\u0308rata ning teha just ta\u0308pselt nii imelik puljong nagu parasjagu soovi on."}, {"text_idx": "#000035", "text": "Need kogused siin proovisin praegu va\u0308ga ta\u0308pselt kirja panna, et na\u0308ha, palju valmis produkti tuleb. Tuli 1,5 liitrit. Muidu on see keetmine ikka pigem silmaga mo\u0303o\u0303tmine ja tunde ja\u0308rgi tegutsemine \u2013 kala- ja veekogus enam-va\u0308hem sama + natuke ko\u0308o\u0308givilja ja u\u0308rte. Porgand annab puljongile kollaka va\u0308rvuse ja selle vo\u0303ib soovi korral ka a\u0308ra ja\u0308tta. Mulle isiklikult aga meeldib. Aega vo\u0303tab puljongi keetmine ca 30-40 minutit. Kasutada soovitatakse enim siiski valget kala (v.a. heeringalised, karpkala ja muud vo\u0303imaliku mudamaitsega vo\u0303i liialt rasvased tegelased). Ise olen keetnud ku\u0308ll ka punase ja valge kalaja\u0308a\u0308gi segu, lihtsalt rasva tuleb pu\u0308u\u0308da siis pisut rohkem eemaldada, maitse u\u0308le ku\u0308ll ei nurise. Ko\u0303ige selgem ja parem puljong tuleb va\u0308rskest kalast, kuid koduses ja praktilisemas mo\u0303ttes saab ka fileerimisest u\u0308le ja\u0308a\u0308nud kalajuppe ja muud tarvilikku su\u0308gavku\u0308lma koguda ja lo\u0303puks potti pista. Sama lugu on tilli- ja petersellivartega \u2013 olgu see siis kas suvine aiamaa/turukraam vo\u0303i praegusel ajal poes plastikalusele pakendatud maitserohelise u\u0308leja\u0308a\u0308k, ko\u0303ik sobib ja a\u0308ra ei ole tarvis midagi visata."}, {"text_idx": "#000036", "text": "1,5 kg kalaja\u0308a\u0308ke (pead, luud, naha, uimed, soomused. Vahest natuke fileera\u0308balaid ka. Lo\u0303pused eemaldatud, sest need vo\u0303ivad puljongi kibedaks teha)\nsoovi korral sorts kuiva valget veini"}, {"text_idx": "#000037", "text": "Kalaja\u0308a\u0308gid tuleks loputada ja selgrood ning suuremad osad ko\u0308o\u0308gika\u0308a\u0308ridega tu\u0308keldada. Selgema puljongi nimel soovitatakse vahel kala soolases vees ka tunnikese leotada, see puhastab kalatu\u0308kid korralikult verest ja muudest ja\u0308a\u0308kidest, kuid minu arvates ja\u0308a\u0308b sel juhul ka maitset va\u0308hemaks.\nPane patta kalaja\u0308a\u0308gid, lisa ku\u0308lm vesi. Lase keema, koori vahtu ja na\u0308htavat rasva (vajadusel vo\u0303i terve puljongikeemise va\u0308ltel), lisa kohe tiba soola ja ko\u0308o\u0308giviljad + tilli vo\u0303i petersellivarred ning sidrunikoor ja piraterad. Keeda madalal kuumusel vaevalt va\u0308relevas vees. 15 minuti mo\u0308o\u0308dudes hakkan ma puljongit iga 5 minuti ja\u0308rel maitsma. Kui tunne o\u0303ige (tavaliselt u pool tundi keemise algusest aga vahest ka varem), lisan o\u0303rnema ehitusega u\u0308rdid ja maitsestan lo\u0303plikult. See maitsemise osa ei ole ku\u0308ll esmaja\u0308rgulise ta\u0308htsusega, aga huvitav on ja\u0308lgida, kuidas puljongi maitseomadused muutuma hakkavad, et siis keetmine o\u0303igel ajal lo\u0303petada. Keetmise va\u0308ltel ma kaant ei kasuta juba sel praktilisel po\u0303hjusel, et kindel olla parajas keemisastmes ja et ma\u0308rgata kohe koorimist vajavat vahuollust. Enne kurnamist tuleks lasta aga ku\u0308ll nii 10 minutit kaane all \u201cto\u0303mmata\u201d ja kui pinnale tekib o\u0303list rasvakihti (forelli vo\u0303i lo\u0303he kasutamise puhul na\u0308iteks kindlasti) siis eemaldada see enne kurnamist.\nKurnata vo\u0303iks la\u0308bi peene metallso\u0303ela ja kindluse mo\u0303ttes vo\u0303iks sellele asetada ka va\u0308hemalt kahekordse marli."}, {"text_idx": "#000038", "text": "Kui kohe suppi tegema ei taha hakata, tuleks puljong vo\u0303imalikult kiiresti jahutada. Praegu kusjuures on selleks o\u0303ues ideaalne ilm, kas pole!"}, {"text_idx": "#000039", "text": "Paar pa\u0308eva sa\u0308ilib puljong ku\u0308lmikus, peale seda tuleks igaks juhuks la\u0308bi keeta. Vo\u0303i siis jahutatuna kohe karpidesse ja su\u0308gavku\u0308lma \u2013 hea vajadusel vo\u0303tta (nii paari kuu jooksul)."}, {"text_idx": "#000040", "text": "Kaerased ku\u0308psised datlite ja apelsiniga"}, {"text_idx": "#000041", "text": "Va\u0308ga oluline point selles retseptis on: \"Muidugi saab ka ko\u0303ik supiks tarviliku korraga u\u0308hte patta panna, kuid minu arvates on puljongit ja kala eraldi keetes kindlam, et supivedelik ja\u0308a\u0308b maitseterohke ja kala supi sees ho\u0303rk ja mahlane, mitte u\u0308lekeenud ja kuiv.\""}, {"text_idx": "#000045", "text": "O\u0303hukesed u\u0308lepanni pannkoogid vo\u0303i siis lihtsalt krepid\nKro\u0303be kana pankoga ehk orientaalne s\u030cnitsel"}, {"text_idx": "#000046", "text": "O\u0303hukesed u\u0308lepanni pannkoogid vo\u0303i siis lihtsalt krepid"}]